polyglot-tagger/wikipedia-language-snippets-filtered huggingface dataset:
શહેરની આબોહવા પર એટલાન્ટિક મહાસાગરનો મહત્તમ અને થોડે ઘણે અંશે પેનિનિસનો પ્રભાવ છે. લીડ્ઝમાં ઉનાળો સામાન્ય રીતે હળવો અને ઘણી વખત ગરમ હોય છે જ્યારે શિયાળો ઠંડો અને કોઇક વાર પ્રસંગોપાત હીમવર્ષા સાથે આકરો ઠંડો હોય છે. લીડ્ઝના રહેવાસીઓ દર વર્ષે થોડા દિવસ હીમવર્ષાની ધારણા રાખી શકે છે. ભારે હીમવર્ષા સામાન્ય છે. તેના ઉત્તરી અક્ષાંશને કારણે લીડ્ઝમાં સમગ્ર વર્ષ દરમિયાન દિવસના પ્રકાશના કલાક બદલાય છે. સૌથી ટૂંકા દિવસે સૂર્ય સવારે 8.22 કલાકે ઉગે છે અને સાંજે 3.46 કલાકે આથમે છે આમ દિવસના પ્રકાશ માટે માત્ર 7 કલાક મળે છે. વાદળભર્યા, ભીના દિવસ દિવસનો પ્રકાશનો વધુ ટૂંકો હોવાનો અહેસાસ કરાવે છે. સૌથી લાંબા દિવસે સૂર્ય સવારે 4.35 કલાગે ઉગે છે અને રાત્રે 0.41 કલાકે આથમે છે આમ દિવસના પ્રકાશ માટે 17 કલાક આપે છે અને સમગ્ર રાત અવકાશી અંધારું રહે છે. જ્યારે વાતાવરણમાં ઊંચા દબાણનું પ્રભુત્ત્વ વધે છે ત્યારે દિવસ વધુ લાંબા અને ગરમ બને છે.
લીડ્ઝ મધ્યકાલીન સમયમાં સ્થાનિક કૃષિ અર્થતંત્રના ભાગ રૂપે બજારના નગર તરીકે વિકાસ પામ્યું હતું. ઔદ્યોગિક ક્રાંતિ અગાઉ તે ઊનના વસ્ત્રોના ઉત્પાદન માટે સંકલન કેન્દ્ર બન્યું હતું. તેના લીડ્ઝ વ્હાઇટ ક્લોથ હોલ ખાતે સફેદ બ્રોડક્લોથ વેચાતું હતું. લીડ્ઝ 1770માં ઇંગ્લેન્ડના નિકાસ વેપારમાં લગભગ છઠ્ઠા ભાગનું યોગદાન આપતું હતું. 1699માં એર અને કેલ્ડર નેવિગેશન અને 1816માં લીડ્ઝ અને લીવરપૂલ કેનાલના નિર્માણથી લીડ્ઝના વિકાસને, પ્રારંભિક સમયમાં કાપડ ઉદ્યોગને, વેગ મળ્યો હતો. 1834માં લીડ્ઝની ફરતે નિર્માણ પામેલા રેલવે નેટવર્કે, જે લીડ્ઝ અને સેલ્બી રેલવેથી શરૂ થતું હતો, રાષ્ટ્રીય બજારો સાથે સારો સંવાદ કેળવ્યો હતો અને લીડ્ઝનો નોંધપાત્ર પ્રમાણમાં વિકાસ કર્યો હતો. માન્ચેસ્ટર અને લીવરપૂલ અને હલના બંદરો સાથે પૂર્વ-પશ્ચિમ જોડાણે આંતરરાષ્ટ્રીય બજાર સાથે સારું જોડાણ પુરું પાડ્યું હતું. તકનિકી પ્રગતિ અને ઔદ્યોગિક વિસ્તરણની સાથે લીડ્ઝે 1864માં કોર્ન એક્સચેન્જ ખોલીને કૃષિ પેદાશોના વેચાણમાં રસ જાળવી રાખ્યો હતો.
2011ના જાન્યુઆરી મહિનામાં, સેન્ટર ફોર સિટીઝ દ્વારા પ્રસિદ્ધ કરાયેલા એક અહેવાલમાં લીડ્ઝનું નામ પાંચ “નિહાળવા જેવા શહેરો” પૈકીના એક તરીકે ચમક્યું હતું. આ અહેવાલ એવું દર્શાવે છે કે લીડ્ઝનો સરેરાશ રહેવાસી પ્રત્યેક સપ્તાહે £471 કમાય છે
સમગ્ર રાષ્ટ્રમાં આ દ્વષ્ટિએ લીડ્ઝનો ક્રમ 17મો છે. લીડ્ઝના રહેવાસીઓ પૈકીના 30.9 ટકા લોકો એનવીક્યુ4- ઉચ્ચ સ્તરીય લાયકાતો ધરાવતા હતા, જેમાં સમગ્ર રાષ્ટ્રમાં લીડ્ઝનો ક્રમ 15મો છે. 2010માં લીડ્ઝનો રોજગારી દર 70.4 ટકા હતો, સમગ્ર રાષ્ટ્રમાં આ દ્વષ્ટિએ લીડ્ઝનો ક્રમ 25મો છે. બ્રિસ્ટલ સહિત લીડ્ઝ એકમાત્ર એવું મોટું શહેર છે કે જે રાષ્ટ્રીય સરેરાશની સમકક્ષ અથવા તેથી પણ વધુ રોજગાર દર ધરાવે છે. આ અહેવાલમાં એવું પણ દર્શાવવામાં આવ્યું છે કે 2014/15માં લીડ્ઝ એક એવું શહેર હશે કે જેને વૅલ્ફેર કટ્સને લીધે સૌથી ઓછી અસર થશે. લીડ્ઝ માટે માથાદીઠ -£125ના વૅલ્ફેર કટની આગાહી કરવામાં આવી છે, જે લિવરપૂલમાં -£192 અને ગ્લાસગોમાં -£175ની સરખામણીએ ઓછો છે.
ઐતિહાસિક રીતે યોર્કશાયરના વેસ્ટ રાઇડિંગનો એક ભાગ લીડ્ઝનો ઇતિહાસ 5મી સદી લંબાય છે જ્યારે એલ્મેટનું રાજ્ય "લોઇડિસ", લીડ્ઝ નામનું મૂળ, ના જંગલોથી ઘેરાયેલું હતું. આ નામ સદીઓથી ઘણા વહિવટી એકમો સાથે જોડવામાં આવ્યું છે. આ નામને 13મી સદીમાં નાના જાગીરશાહી વિસ્તાર સાથે જોડવામાં આવ્યું ત્યારથી ઘણી વખત પરિવર્તન પામતું આવ્યું છે અને અનેક પુનર્જન્મ બાદ હવે તેને મેટ્રોપોલિટન બરો સાથે જોડવામાં આવ્યું છે. 17મી અને 18મી સદીમાં લીડ્ઝ ઊનના ઉત્પાદન અને વેચાણનું મુખ્ય મથક બની ગયું. ત્યારબાદ, ઔદ્યોગિક ક્રાંતિ દરમિયાન, લીડ્ઝ મહત્વના ઔદ્યોગિક કેન્દ્રમાં વિકાસ પામ્યું, ઊનના વ્યવસાયે તેનું પ્રભુત્વ ચાલુ રાખ્યું પરંતુ ફ્લેક્સ, એન્જિનિયરિંગ, લોખંડની ફાઉન્ડ્રીઝ, પ્રિન્ટીંગ અને અન્ય ઉદ્યોગો પણ મહત્વપૂર્ણ હતા. 16મી સદીમાં એર નદીના ખીણપ્રદેશના નાનકડા હટાણાંના શહેરમાંથી લીડ્ઝ વિસ્તાર પામ્યું અને આસપાસના ગામડાંઓને સમાવી લઈને 20મી સદીની મધ્યમાં ઘણી વસતી ધરાવતું શહેરી કેન્દ્ર બની ગયું.
આ ડિસ્ટ્રિક્ટનું પ્રતિનિધિત્વ આઠ સાંસદો કરે છે, જેની મતવિસ્તારવાર યાદી આ મુજબ છેઃ એલ્મેટ અને રોથવેલ ; લીડ્ઝ સેન્ટ્રલ ; લીડ્ઝ ઇસ્ટ ; લીડ્ઝ નોર્થ ઇસ્ટ ; લીડ્ઝ નોર્થ વેસ્ટ ; લીડ્ઝ વેસ્ટ ; મોર્લી અને આઉટવૂડ ; અને પુડસી . લીડ્ઝ એ યોર્કશાયર અને હમ્બર યુરોપિયન મતવિસ્તારમાં આવે છે, જેનું પ્રતિનિધિત્વ બે કન્ઝર્વેટિવ, એક લેબર, એક યુકેઆઇપી , એક લિબરલ ડેમોક્રેટ અને એક બીએનપી એમઇપી કરે છે. 2009ના જૂનમાં થયેલી યુરોપિયન સંસદની ચૂંટણીમાં લીડ્ઝના મતદાનના આંકડા આ પ્રમાણે હતાઃ કન્ઝર્વેટિવને 22.6 ટકા, લેબરને 21.4 ટકા, યુકેઆઇપી ને 15.9 ટકા, લિબ ડેમને 13.8 ટકા, બીએનપી ને 10 ટકા અને ગ્રીનને 9.4 ટકા.
લીડ્ઝ એ યોર્કશાયરના વેસ્ટ રાઇડિંગના સ્કાયરેક વેપેન્ટેકમાં લીડ્ઝ સેન્ટ પીટર ના પ્રાચીન પરગણાંમાં મેનોર અને ટાઉનશીપ હતું. 1207માં જ્યારે મેનોરના સૂબા મોરીસ પેયનેલે મેનોરમાં હાલમાં જ્યાં સિટી સેન્ટર છે ત્યાં નદી પસાર થાય છે તેની બાજુમાં નાનાકડા વિસ્તાર માટેનો હુકમનામું આપ્યું ત્યારે ધ બરો ઓફ લીડ્ઝ નું નિર્માણ કરવામાં આવ્યું. ચાર સદી પછી, લીડ્ઝના રહેવાસીઓએ ચાર્લ્સ પહેલાને વિસ્તારને સમાવી લેવાનું હુકમનામું કરી આપવા માટે રજૂઆત કરી, જે 1626માં માન્ય રાખવામાં આવી. નવા હુકમનામામાં બરો ઓફ લીડ્ઝ તરીકે તમામ 11 ટાઉનશીપ સહિત સમગ્ર પરગણાંને સમાવિષ્ટ કરી લેવામાં આવ્યું અને અગાઉના અધિકારપત્રને પાછું ખેંચવામાં આવ્યું. 1755માં રોડ, પ્રકાશ અને બ્રિગેટ સહિતના મુખ્ય રસ્તાઓની સફાઇ કરવા માટે ઇમ્પ્રૂવમેન્ટ કમિશનર્સની નિમણૂક કરવામાં આવી, જ્યારે 1790માં પાણી પૂરવઠાની સ્થિતિ સુધારવા માટે વધારે સત્તા આપવામાં આવી.
માનવ નિર્મિત ઇમારતોમાં આર્કિટેક્ટ કુથબર્ટ બ્રોડરિક દ્વારા રચાયેલ નાગરિક ગર્વના પ્રતિક સમાન મોર્લી ટાઉન હોલ અને લીડ્ઝમાં ઇમારતોની ત્રિપૂટી, લીડ્ઝ ટાઉન હોલ, કોર્ન એક્સ્ચેન્જ અને લીડ્ઝ સિટી મ્યુઝિયમનો સમાવેશ થાય છે. લીડ્ઝમાં અન્ય બે અત્યંત શ્વેત ઇમારતોમાં લીડ્ઝ યુનિવર્સિટીની પાર્કિન્સન બિલ્ડિંગ અને સિવિક હોલ સામેલ છે, જેના ટોચના જોડિયા મિનારા પર સોનાના ઘુવડો શોભા વધારે છે. તેના ઘંટાઘર પરથી પ્રેરિત અને ઇજિપ્તની શૈલીની મંદિર કામગીરીવાળા ટાવરો આર્મલી મિલ્સ, ટાવર વર્ક્સ, શહેરના ઔદ્યોગિક ભૂતકાળની ગવાહી આપે છે, જ્યારે કિર્કસ્ટોલ એબીના સ્થળ અને ખંડેર સિસ્ટેર્સિયન સ્થાપત્યકળાની સુંદરતા અને ભવ્યતા રજૂ કરે છે. ખ્યાતનામ દેવળોમાં શહેરના મધ્યમાં લીડ્ઝ પારિશ ચર્ચ, સેન્ટ જ્યોર્જ્સ ચર્ચ અને લીડ્ઝ કેથેડ્રલ સામેલ છે જ્યારે વધુ શાંત સ્થળોએ ચર્ચ ઓફ સેન્ટ જ્હોન ધ બાપ્ટિસ્ટ, એડેલ અને બાર્ડસી પારિશ ચર્ચ સામેલ છે.
બે વિશ્વયુદ્ધના વચ્ચેના ગાળામાં લીડ્ઝમાં ઝૂંપડપટ્ટી હટાવવાની અને પુનઃનિર્માણની પ્રક્રિયાનો પ્રારંભ થયો અને કાઉન્સિલે ક્રોસ ગેટ્, મિડલટન, ગિપ્ટન, બેલે આઇલ અને હોલ્ટન મૂર એમ 24 એસ્ટેટમાં 18,000 મકાનોનું નિર્માણ કર્યું. ક્વોરી હિલની ઝૂંપડપટ્ટીનું સ્થાન નવીનતમ ક્વોરી હિલ ફ્લેટ્સે લીધું, જેને 1975માં જમીનદોસ્ત કરવામાં આવ્યા. અન્ય 36,000 મકાનોનું નિર્માણ ખાનગી ક્ષેત્રના બિલ્ડરોએ કર્યું, જેનાથી ગ્લેડહાઉ, મૂરટાઉન, એલવૂડલી, રાઉન્ડહે, કોલ્ટન, વ્હિટકિર્ક, ઓકવૂડ, વીટવૂડ અને એડલ જેવા પરાંવિસ્તારોનું નિર્માણ થયું. 1949 પછી નીચી-ગુણવત્તા ધરાવતા વધુ 30,000 મકાનો કાઉન્સિલ દ્વારા તોડી પાડવામાં આવ્યા અને સીક્રોફ્ટ, આર્મલી હાઇટ્સ, ટિન્સહિલ અને બ્રેકનવૂડ જેવા એસ્ટેટમાં મધ્યમ ઊંચાઇના અને ઊંચી ઊંચાઇના કાઉન્સિલ ફ્લેટ્સના 151 જેટલા બ્લોક્સનું નિર્માણ કરવામાં આવ્યું.
લીડ્ઝ કાઉન્ટી વે એ શહેરના ગ્રામ્ય બાહ્ય વિસ્તારમાં થઇને પસાર થતો લાંબો ચાલવાનો માર્ગઅંકિત ચક્રીય રસ્તો છે, જે સિટી સ્ક્વેરથી ક્યારેય દૂર નથી. મીનવૂડ વેલી ટ્રેઇલ વૂડહાઉસ મૂરથી મીનવૂડ બેક દ્વારા ગોલ્ડન એકર પાર્ક સુધી પહોંચે છે. ડેલ્સ વેનું લીડ્ઝ વિસ્તરણ મીનવૂડ વેલી ટ્રેઇલની પાછળ જાય છે અને ત્યાર બાદ ઇલ્કલી અને વિન્ડરમિયરની શાખા અલગ પડે છે. પદયાત્રીઓ અને સાઇકલસવારો માટેના ટ્રાન્સ પેનિન ટ્રેઇલથી લીડ્ઝ ઉત્તરના વિભાગમાં છે અને લીડ્ઝ અને લીવરપૂલ કેનાલનો માર્ગ પદયાત્રા માટે અન્ય એક લોકપ્રિય રૂટ છે. આ ઉપરાંત લીડ્ઝના શહેરી અને ગ્રામ્ય ભાગોમાં ઘણા ઉદ્યાનો અને જાહેર ફુટપાથ છે, અને રેમ્બલર્સ એસોસિયેશન, વાયએચએ અને અન્ય પદયાત્રી સંગઠનો સામાજિક વોકિંગનું આયોજન કરે છે. રેમ્બલર્સ એસોસિયેશન લીડ્ઝની આસપાસ ચાલવા અંગે કેટલીક પુસ્તિકાનું પ્રકાશન કરે છે.
લીડ્ઝના વ્યાપક રીટેલ વિસ્તારને સમગ્ર યોર્કશાયર અને હમ્બર પ્રદેશના મુખ્ય પ્રાદેશિક શોપિંગ કેન્દ્ર તરીકે વર્ગીકૃત કરવામાં આવ્યું છે અને લગભગ 3.2 મિલિયન લોકો તેના પૂરક વિસ્તારમાં રહે છે. શહેરની મધ્યમાં સંખ્યાબંધ ઇનડોર શોપિંગ કેન્દ્રો છે, જેમાં મેરિયન સેન્ટર, લીડ્ઝ શોપિંગ પ્લાઝા, સેંટ જોન’સ સેન્ટર, હેડરોવ સેન્ટર, વિક્ટોરિયા ક્વાર્ટર, ધ લાઇટ અને કોર્ન એક્સ્ચેન્જનો સમાવેશ થાય છે. કુલ મળીને ત્યાં અંદાજિતપણે 1,000 રીટેલ સ્ટોર છે, જે ની જગ્યામાં પથરાયેલા છે. લીડ્ઝમાં રીટેલ ક્ષેત્રે કામ કરતા 40,000 લોકો પૈકીના 75 ટકા લોકો એવા સ્થળોએ કામ કરે છે જે સિટી કેન્દ્રમાં આવેલું નથી. 1974માં લીડ્ઝ શહેરના કાયદેસરના નિગમમાં ભળેલા કાઉન્ટી બરોનો ભાગ બની ગયેલા ઘણા ગામોમાં અને નગરોમાં આ ઉપરાંતના શોપિંગ કેન્દ્રો આવેલા છે.
લીડ્ઝમાં દર વર્ષે સરેરાશ 660 મિલિમીટર વરસાદ પડે છે. લીડ્ઝ પેનિન્સ પર્વતમાળાને કારણે યુનાઇટેડ કિંગડમનો સૌથી સુષ્ક વિસ્તાર છે. આ પર્વતમાળા લીડ્ઝને એટલાન્ટિક પરથી આવતા પવન સામે બચાવે છે, છતાં લીડ્ઝમાં વર્ષમાં સરેરાશ 147 દિવસ વરસાદ હોય છે, મોટે ભાગે તે હળવા છાંટાના સ્વરૂપમાં હોય છે પરંતુ વસંત/પ્રારંભિક ઉનાળામાં ભારે વરસાદ થઇ શકે છે.
તેમ છતાં ક્યારેક વિકટ હવામાન થઇ શકે છે. યુનાઇટેડ કિંગડમમાં 2007ના પૂર દરમિયાન એર નદીમાં પાણીના સ્તર વધતા સિટી સેન્ટરમાં પાણી ધસી આવ્યા હતા. 14 સપ્ટેમ્બર 2006ના રોજ હરેહિલ્સ નામનું વાવાઝોડુ શહેર પર ત્રાટક્યું હતું અને વૃક્ષોને ઉખાડી ફેંક્યા હતા. આ જ વાવાઝોડાને કારણે લીડ્ઝ સ્ટેશન પર સિગ્નલો ખોટકાઇ ગયા હતા.
લીડ્ઝ બ્રાડફર્ડ ઇન્ટરનેશનલ એરપોર્ટ શહેરના મધ્યથી ઉત્તર-પશ્ચિમમાં આશરે દૂર યેડન ખાતે આવેલું છે અને યુરોપમાં તથા ઇજિપ્ત, પાકિસ્તાન અને તૂર્કીની ચાર્ટર તથા શેડ્યુલ્ડ ફ્લાઇટ્સનું સંચાલન કરે છે. લંડન ગેટવિક એરપોર્ટ, પેરિસ ચાર્લ્સ ડી ગોલ એરપોર્ટ અને એમ્સ્ટર્ડમ સ્કિફોલ એરપોર્ટ મારફતે વિશ્વના બાકીના ભાગો સાથે જોડાણ ઉપલબ્ધ છે.લીડ્ઝથી માન્ચેસ્ટર એરપોર્ટની સીધી રેલ સેવા છે. રોબિન હૂડ એરપોર્ટ ડોન્કેસ્ટર શેફિલ્ડ લીડ્ઝના દક્ષિણ પૂર્વમાં આવેલ છે. લીડ્ઝ તેનાથી માત્ર એક કલાકના અંતરે આવેલ હલ સાથે રોડ, રેલ અને કોચ જોડાણ ધરાવે છે જ્યાંથી પી એન્ડ ઓ ફેરી દ્વારા સંચાલિત ફેરી સેવા મારફતે રોટરડેમ અને ઝીબ્રગનો પ્રવાસ કરવાનું શક્ય છે.
લીડ્ઝ સિટી સેન્ટર લીડ્ઝ ઇનર રીંગ રોડ, એ58 રોડ, એ61 રોડ, એ64 રોડ, એ643 રોડ અને એમ621 મોટરવેના કેટલાક ભાગનો સમાવેશ કરે છે. ઉત્તર-દક્ષિણ મુખ્ય ખરીદી વિસ્તાર બ્રિગગેટને માત્ર રાહદારી બનાવવામાં આવી છે અને ક્વિન વિક્ટોરિયા સ્ટ્રીટ, વિક્ટોરિયા ક્વાર્ટરનો એક ભાગ, કાચના છાપરાંથી ઢાંકવામાં આવ્યો છે. મિલેનિયમ સ્ક્વેર મહત્વપૂર્ણ શહેરી વિસ્તાર છે. લીડ્ઝ પોસ્ટકોડ એરીયા સિટી ઓફ લીડ્ઝનો મોટોભાગ આવરી લે છે અને તે મોટા ભાગે લીડ્ઝ પોસ્ટ ટાઉનનો બનેલો છે. ઓટલી, વેધરબાય, ટેડકેસ્ટર, પુડસી અને ઇલ્કલી પોસ્ટકોડ વિસ્તારની અંદર અલગ પોસ્ટ ટાઉન છે. લીડ્ઝના બિલ્ટ અપ વિસ્તાર ઉપરાંત ડિસ્ટ્રિક્ટની અંદર અસંખ્ય ઉપનગર અને એક્સઅર્બ છે.
લીડ્ઝમાં વિવિધ કુદરતી અને માનવ નિર્મિત સીમાચિહ્નો છે. કુદરતી સીમાચિહ્નોમાં વિવિધતાભર્યા સ્થળો જેમ કે ઓટલી ચેવિનનો ગ્રીટસ્ટોન ખડક તથા ફેરબર્ન ઇંગ્સ આરએસપીબી રિઝર્વનો સમાવેશ થાય છે. રાઉન્ડહે અને ટેમ્પલ ન્યૂઝમ ખાતે શહેરના ઉદ્યાનોની લાંબા સમયથી માલિકી કાઉન્સિલ પાસે છે અને કરદાતાઓના લાભ માટે તેની સારસંભાળ રાખે છે અને લીડ્ઝના કેન્દ્રમાં ખુલ્લી જગ્યામાં સામેલ સ્થળોમાં મિલેનિયમ સ્ક્વેર, લીડ્ઝ સિટી સ્કવેર, પાર્ક સ્કવેર અને વિક્ટોરિયા ગાર્ડનનો સમાવેશ થાય છે. આ છેલ્લું સ્થળ મધ્ય શહેરમાં યુદ્ધ સ્મારક છે. પરા વિસ્તારો, નગર અને જિલ્લામાં ગામડાંઓમાં આવા 42 બીજા યુદ્ધ સ્મારકો છે.
લીડ્ઝ એ એ62, એ63, એ64, એ65 અને એ660 રોડનું ઉદગમબિંદુ છે અને તે એ58 અને એ61 પર પણ આવેલું છે. એમ1 અને એમ62 તેને દક્ષિણમાં છેદે છે અને એ1 પૂર્વમાંથી પસાર થાય છે. ઉત્તર મોટરવે નેટવર્કમાં લીડ્ઝ મુખ્ય કેન્દ્ર સમાન છે. આ ઉપરાંત ત્યાં એક શહેરી મોટરવે નેટવર્ક, રેડિકલ એમ621 પણ છે જે એમ62 અને એમ1 પરથી ટ્રાફિકને મધ્ય લીડ્ઝમાં લઈ જાય છે. આંશિક મોટરવે દરજ્જા સાથે એક ઇનર રિંગ રોડ અને એક આઉટર રિંગ રોડ છે. શહેરના કેન્દ્રનો અમુક હિસ્સો રાહદારીઓ માટે છે અને તે ઘડિયાલના કાંટાની દિશામાં માત્ર લૂપ રોડ દ્વારા ઘેરાયેલો છે.
લીડ્ઝ એ ઇંગ્લેન્ડના વેસ્ટ યોર્કશાયરનું શહેર અને મેટ્રોપોલિટન બરો છે. 2001માં લીડ્ઝના મુખ્ય શહેરી પેટાવિભાગની વસતી 443,247 હતી, જ્યારે સમગ્ર શહેરની વસતી હતી. લીડ્ઝ વેસ્ટ યોર્કશાયરના શહેરી વિસ્તારનું સાંસ્કૃતિક, નાણાકીય અને વાણિજ્યિક હાર્દ છે, જે 2001ની વસતી ગણતરી મુજબ 1.5 મિલિયનની વસતી ધરાવતું હતું અને આર્થિક ઉપાર્જનના કેન્દ્રમાં રહેલો લીડ્ઝનો શહેરી પ્રદેશ 2.9 મિલિયનની વસતી ધરાવતો હતો. લીડ્ઝ એ લંડન બહારનું યુનાઇટેડ કિંગ્ડમનું સૌથી મોટું વ્યાપારીક, કાનૂની અને નાણાકીય સેવાઓનું કેન્દ્ર છે
લીડ્ઝ નામ "લોઈડિસ" પરથી ઉતરી આવ્યું છે, એલ્મેટ રાજ્યના મોટા ભાગના પ્રદેશને આવરી લેતા જંગલને આપવામાં આવેલું નામ, જે 5મી સદીથી સાતમી સદીના પ્રારંભિક સમય સુધી અસ્તિત્વ ધરાવતું હતું. બેડે એ તેની હિસ્ટોરીકા એક્લેસિઆસ્ટીકા ના ચૌદમાં પ્રકરણમાં, એડવિન ઓફ નોર્થુમ્બ્રિયા દ્વારા બાંધવામાં આવેલી ચર્ચ અંગે જાણવે છે કે, તે લોઈડિસ તરીકે ઓળખાતા, .રીજન ક્યુઆ વોકેટૂર લોઇડિસમાં આવેલું છે. લીડ્ઝના રહેવાસીઓ સ્થાનિક સ્તરે લોઇનર તરીકે ઓળખાય છે, જે અનિશ્ચિત મૂળનો શબ્દ છે.
ન્યૂ સ્ટેશન સ્ટ્રીટ ખાતે લીડ્ઝ રેલવે સ્ટેશનથી નધર્ન રેલ દ્વારા સંચાલિત મેટ્રોટ્રેન્સ લીડ્ઝના ઉપનગરો અને ત્યાંથી આગળ લીડ્ઝ સિટી વિસ્તારના તમામ ભાગોમાં દોડે છે.
આ સ્ટેશન લંડન બહાર ઇંગ્લેન્ડમાં સૌથી વ્યસ્ત સ્ટેશનો પૈકી એક છે જ્યાં દરરોજ 900 ટ્રેનો અને 50,000 પ્રવાસીઓ અવરજવર કરે છે. તે રાષ્ટ્રીય અને આંતરરાષ્ટ્રીય જોડાણ ઉપરાંત સ્થાનિક અને પ્રાદેશિક સ્થળઓ માટે સેવા પૂરી પાડે છે. સ્ટેશનમાં 17 પ્લેટફોર્મ છે જેનાથી લંડન બહાર ઇંગ્લેન્ડમાં સૌથી મોટું સ્ટેશન છે.
બે ખાનગી ગેસ પૂરવઠા કંપનીઓને કોર્પોરેશને 1870માં હસ્તગત કરી લીધી અને આ નવા મ્યુનિસિપલ પૂરવઠાનો ઉપયોગ સ્ટ્રીટ લાઇટીંગ અને ઘર માટે સસ્તો ગેસ પૂરો પાડવા માટે કરવામાં આવ્યો. 1880ના પ્રારંભિક ગાળાથી યોર્કશાયર હાઉસ-ટુ-હાઉસ ઇલેક્ટ્રીક કંપની લીડ્ઝને વિજળી પૂરી પાડતી હતી, જેને પછીથી લીડ્ઝ કોર્પોરેશને ખરીદી લીધી અને તે મ્યુનિસિપલ પૂરવઠો બની ગયો.
ધ ડેલેક તરીકે પણ ઓળખાતું બ્રિજવોટર પ્લેસનું ટાવર મહત્વના ઓફિસ અને રહેણાક વિકાસનો હિસ્સો છે અને આ વિસ્તારની સૌથી ઊંચી ઇમારત છે, તેને માઇલો દૂરથી જોઈ શકાય છે. અન્ય ટાવર બ્લોક્સમાં શહેરના કેન્દ્રથી ઉત્તરમાં 37 માળનું સ્કાય પ્લાઝા ઊંચી ભૂમિ પર આવેલું છે તેથી તે બ્રિજવોટર પ્લેસ કરતા ઊંચું છે.
તાજેતરમાં, લીડ્ઝે શહેરના પુનઃનિર્માણ, રોકાણો આકર્ષવા અને લીડ્ઝ સિટી સેન્ટરમાં જોવા મળેલી ફ્લેગશીપ પરિયોજના માટે મોટા પ્રમાણમાં નાણાંનો ખર્ચ કરવામાં આવે છે. સિટી સેન્ટરથી નજીકના અંતરે વૈભવી પેન્ટહાઉસ એપોર્ટમેન્ટ ધરાવતાં ઘણાં બિલ્ડિંગ્સ બાંધી દેવામાં આવ્યા છે.
આ વિસ્તારના જાહેર પરિવહન, રેલ અને રોડ નેટવર્ક લીડ્ઝને કેન્દ્રમાં રાખે છે અને અન્ય દેશોના ઘણાં નગરો અને શહેરો સાથે અનેક દ્વિ-પક્ષીય વ્યવસ્થાઓ ધરાવે છે. લીડ્ઝ સિટી રીજન ભાગીદારીમાં તેને ફાળે આવેલી ભૂમિકા પ્રાદેશિક આર્થિક વિકાસમાં શહેરના મહત્વને સ્વીકારે છે.
લીડ્ઝમાં ગ્રાન્ડ થિયેટર છે ત્યાં ઓપેરા નોર્થ આવેલું છે, સિટી વેરાઇટીઝ મ્યુઝિક હોલ ખાતે ચાર્લી ચેપ્લિન અને હેનરી હોડીનિએ તેમની કળાનું પ્રદર્શન કરેલું છે. તે બીબીસી નો ટેલિવિઝન કાર્યક્રમ ધ ગુડ ઓલ્ડ ડેઝ અને વેસ્ટ યોર્કશાયર પ્લેહાઉસનું સ્થળ હતું.
લીડ્ઝના ચોક્કસ ભૌગોલિક અર્થને વ્યાખ્યાયિત કરવાના પ્રયાસો તેના વિસ્તરણના અનેક ખ્યાલો, વિવિધ સંદર્ભો તરફ દોરી જાય છે, જે સિટી સેન્ટર, શહેરી ઘેરાવ અને વહિવટી સરહદો અને કાર્યકારી પ્રદેશોનો સમાવેશ કરે છે.
એલન્ડ રોડ અને હેડિંગ્લી સ્ટેડિયમ રમતગમત પ્રેમીઓમાં ખાસ જાણીતા છે અને વ્હાઇટ રોઝ સેન્ટર રિટેલ આઉટલેટ માટે સુવિખ્યાત છે.
ફ્રાન્સના ભૂતપૂર્વ આર્ટોઇઝ પ્રાંત પાછળ આર્ટિઝિયન કૂવા નામ આપવામાં આવ્યું છે. અહીં કાર્થ્યુસિયન સાધુઓ દ્વારા વર્ષ 1126થી ઘણા પાતાળ કૂવા ખોદવામાં આવ્યા હતા.
સ્ટેલોને એક્શન-યુદ્ધ ફિલ્મ ફર્સ્ટ બ્લડ માં વિએતનામના પ્રસિદ્ધ પૂર્વ ગ્રીન બેરે, જોહ્ન રેમ્બો તરીકે અન્ય મહત્વની સફળ શ્રેણી મેળવી. રેમ્બોના પ્રથમ ભાગને વિવેચનાત્મક રીતે અને બોક્સ ઓફિસ પર બંને રીતે સફળતા મળી. વિવેચકોએ સ્ટેલોનના અભિનયને, તેણે રેમ્બોને ફર્સ્ટ બ્લડ અને અન્ય ફિલ્મોમાં તે જ નામના પુસ્તકમાં તેના ચિત્રણથી વિપરીત, માનવી જેવો બતાવ્યો છે. તેના પછી રેમ્બોના ત્રણ ભાગો : , રેમ્બો અને રેમ્બો આવ્યાં. બોક્સ ઓફિસ પર સફળ થવા છતા, તેમને મૂળ ફિલ્મ કરતા વિવેચકોની ઓછી પ્રશંસા મળી. તેણે રોકી શ્રેણીની બોક્સ ઓફિસ પર સફળતા ચાલુ રાખી, અને તેણે વધુ બે ભાગોઃ રોકી અને રોકી લખ્યા, અને તેમાં નિર્દેશન અને અભિનય કર્યો. સ્ટેલોને કુલ દસ ફિલ્મોમાં આ બે પાત્રો ભજવ્યા છે. આ ભૂમિકાઓની તૈયારી માટે આરોગ્ય તાલીમ પદ્ધતિ અપનાવી, જે મુજબ તેણે સપ્તાહમાં છ દિવસ વ્યાયામશાળામાં અને પછી સાંજે બેઠકો કરીને વિતાવ્યાં. સ્ટેલોન રોકી માટે તેના શરીરમાં ચરબીની ટકાવારી અત્યાર સુધીમાં સૌથી ઓછી એવી 2.8% કરી હોવાનો દાવો કરે છે.
ધ પાર્ટી એટ કીટી એન્ડ સ્ટડ્સ ઉપરાંત, 1970માં સ્ટેલોન નો પ્લેસ ટૂ હાઇડ ફિલ્મ માં દેખાયો જેમાં ફરીથી ફેરફાર કરાયા અને શીર્ષક બદલીને રેબલ રખાયું, બીજી આવૃત્તિમાં સ્ટેલોન નાયકની ભૂમિકામાં દર્શાવાયો. વૂડી એલનની વોટ્સ અપ, ટાઈગર લીલી?
ની શૈલી બાદ, 1990માં આ ફિલ્મને મૂળ ફિલ્મમાંથી કાઢી નાખેલા ભાગો અને નવા ફિલ્માંકિત ભાગોમાંથી પુનઃ સંપાદિત કરાઇ, અને તેનું ફરીથી ડબિંગ કરીને તેની જ પુરસ્કાર વિજેતા નકલ બનાવાઈ જેનું શીર્ષક એ મેન કોલ્ડ. રેઇન્બો. હતું. સ્ટેલોનને ચમકાવતી, આ ખુદની જ નકલનું નિર્દેશન પણ ડેવિડ કેશી અને નિર્માણ જેફરી હિલ્ટને જ કર્યું હતું. એ મેન કોલ્ડ. રેઇન્બો એ શિકાગો આંતરરાષ્ટ્રીય ફિલ્મ ઉત્સવ અને વર્લ્ડફેસ્ટ -હ્યુસ્ટનમાં સિલ્વર એવોર્ડ્સ જીત્યાં, અને તેને એન્ટરટેઇનમેન્ટ ટૂનાઇટ માં દર્શાવાઇ જેમાં નાયકની ભૂમિકામાં દર્શાવેલ સિલ્વેસ્ટર સ્ટેલોનને દર્શાવાયો. સિસ્કલ અને એબર્ટ તરફથી તેને હકારાત્મક પ્રતિસાદ મળ્યો હતો અને સ્નીક પ્રિવ્યૂ નામના ફિલ્મ પ્રિવ્યૂ કાર્યક્રમમાં માઇકલ મેડ્વેડે તેની ભલામણ કરી હતી.
સ્ટેલોનને નાયક તરીકેની પ્રથમ ભૂમિકા સોફ્ટકોર પોર્ન ફિલ્મ ધ પાર્ટી એટ કીટી એન્ડ સ્ટડ્સ માં મળી. તેને બે દિવસના કામ માટે $200 અપાયા. સ્ટેલોને પછી સમજાવ્યું કે તેના મકાનમાંથી તેને કાઢી મૂકાયા અને ઘણા દિવસ સુધી બેઘર રહેવાના લીધે મરણિયા બનીને તેણે આ ફિલ્મ કરી હતી. તેણે એમ પણ કહ્યું કે આ ફિલ્મ માટે પસંદગીની સૂચના જોયા પહેલા તે ત્રણ અઠવાડિયા સુધી ન્યૂ યોર્ક સિટી પોર્ટ ઓથોરિટી બસ સ્ટેશનમાં સૂતો હતો. અભિનેતાના શબ્દોમાં, "કા તો મારે તે ફિલ્મ કરવી પડે તેમ હતી કા તો કોઇને લૂંટવુ પડે તેમ હતું, કારણકે મારી ધીરજનો -અંત -એટલે કે -સાવ અંત આવી ગયો હતો." સ્ટેલોનની નવી કીર્તિને વટાવવા (નવું શીર્ષક રોકી અને ફિલ્મના એક વાક્યને લીધે સ્ટેલોનના હુલામણા નામ પરથી લેવામાં આવ્યું), આ ફિલ્મ ઘણા વર્ષો પછી ઇટાલિયન સ્ટેલિયન તરીકે રજૂ થઇ.
તે જ વર્ષે સ્ટેલોન, સીગ્રામ કંપની હેઠળની તેઓએ યુનિવર્સલ સ્ટુડિઓઝ અને એમસીએ કોર્પોરેશન પ્રાપ્ત કર્યાની ઉજવણી માટેની મિજબાની માટેની ટ્રે પાર્કર અને મેટ સ્ટોનની ટૂંકી રમૂજી ફિલ્મ યોર સ્ટુડિઓ એન્ડ યુ માં એક પ્રસિદ્ધ હસ્તીઓની એક ઓલ-સ્ટાર કાસ્ટ સાથે દેખાયો. સ્ટેલોન તે શું બોલે છે તેના અનુવાદ સાથેના ઉપશીર્ષક સાથે તેના રોકી બલ્બોઆ અવાજમાં બોલે છે. એક સમયે, સ્ટેલોન જે તેણે ભૂતકાળમાં ખોઇ દીધુ તે તેના બલ્બોઆ પાત્રને કઈ રીતે ઉપયોગમાં લઇ શકાય તે વિશે રાડો પાડે છે; કથાવાચક તેને એક વાઇન કૂલર દ્વારા "બ્રેઇનિયાક" કહીને શાંત પાડે છે. તેના જવાબમાં, સ્ટેલોન કહે છે, "ખૂબ ખૂબ આભાર." તે પછી વાઇન કૂલરને જોઇને આશ્ચર્ય સાથે કહે છે, "મૂર્ખ હલકો સ્ટુડિઓ"
રોકી ફિલ્મો સિવાય, સ્ટેલોને 1970ના દશકને અંતે અને 1980ના દશકના આરંભમાં અન્ય ઘણી ફિલ્મો કરી જેમને વિવેચકોની પ્રશંસા મળી પણ બોક્સ ઓફિસ પર અસફળ રહી. તેને તેની મહાન શૈલીના, સામાજિક નાટક, ફિસ્ટ ) , જેમાં તેણે વેરહાઉસમાં કામ કરતા કારીગરની ભૂમિકા ભજવી છે, બહુ થોડા પ્રમાણમાં મજૂર સંઘના નેતૃત્વમાં સામેલ થનાર, જેમ્સ હોફાને આદર્શ લઇને બનાવેલ છે અને પારિવારિક નાટક પેરેડાઇઝ એલી , જેમાં તે ત્રણમાંના એક ભાઈની ભૂમિકા ભજવે છે કે જે ધૂર્ત કલાકાર છે અને કુસ્તી સાથે સંકળાયેલ તેના ભાઈની મદદ કરે છે જેવી ફિલ્મો માટે વિવેચકોની પ્રશંસા મળી. સ્ટેલોને પેરેડાઇઝ એલી ના નિર્દેશન સાથે નિર્દેશન ક્ષેત્રે પદાર્પણ કર્યું.
સ્ટેલોનની અન્ય કેટલીક શરૂઆતની ફિલ્મોમાં તેની ભૂમિકાઓ ગૌણ હતી, જેમાં વૂડી એલનની બનાનાઝ માં સબવેનો ઠગ, ક્લૂટ નામની મનોવૈજ્ઞાનિક રહસ્યમય ફિલ્મમાં ક્લબમાં એક અતિરિક્ત નર્તક તરીકે, જેક લેમનની ધ પ્રિઝનર ઓફ સેકન્ડ એવન્યૂ માં એક યુવકની ભૂમિકાનો સમાવેશ થાય છે. લેમનની ફિલ્મમાં, જેક લેમન સ્ટેલોનનાં પાત્રને ખિસ્સાકાતરું સમજીને, તેનો પીછો કરે છે અને પકડીને હુમલો કરે છે. તેને તેની બીજી મુખ્ય ભૂમિકા 1974માં ધ લોર્ડ્સ ઓફ ફ્લેટબુશ, માં મળી. 1975માં તેણે, ફેરવેલ, માય લવલી ; કેપોન ; અને ડેથ રેસ 2000 માં સહાયક ભૂમિકાઓ ભજવી. તેણે ટીવી શ્રેણી પોલીસ સ્ટોરી અને કોજાક માં મહેમાન ભૂમિકા ભજવી.
1995માં, તેણે કોમિક બૂક આધારિત બ્રિટિશ કોમિક બૂક 2000 એ.ડી. માંથી લેવામાં આવેલ શીર્ષક પાત્ર જજ ડ્રેડ, તે જ નામની ફિલ્મમાં ભજવ્યું હતું. તેની વિદેશની બોક્સ ઓફિસમાં માંગે જજ ડ્રેડ ની સ્થાનિક બોક્સ ઓફિસની નિષ્ફળતાને બચાવી લીધી, જેનો ખર્ચ લગભગ $10 કરોડ થયો અને તે માંડ તેના ખર્ચ જેટલી વિશ્વભરમાં કુલ $11.3 કરોડની કમાણી સાથે તે માંડ તેનો ખર્ચ કાઢી શકી. તે રોમાંચક ફિલ્મ એસેસિન્સ માં પણ સહ-અભિનેતાઓ જુલિયન મૂર અને એન્ટોનિઓ બન્ડેરાસ સાથે દેખાયો. 1996માં, તેણે નિષ્ફળ ફિલ્મ ડેલાઇટ માં અભિનય કર્યો જે યુએસમાં બહુ સફળ નહોતી છતાં તેણે વિદેશમાં $1.26 કરોડની કમાણી કરી.
"રોકી માં તેના સફળ અભિનય બાદ, વિવેચક રોજર એબર્ટે એક વાર કહ્યું હતું કે સ્ટેલોન બીજો મેર્લોન બ્રાન્ડો બની શકે છે, છતા તે રોકી માટે મળેલ વિવેચનાત્મક પ્રશંસા ફરી ક્યારેય ન મેળવી શક્યો. જોકે, ઓછા ખર્ચે બનેલ અપરાધ નાટક કોપ લેન્ડ માં રોબર્ટ ડી નીરો અને રે લિઓટ્ટા સાથે અભિનય કરીને સ્ટેલોને ફરી એક વાર વિવેચનાત્મક પ્રશંસા મેળવી, પણ આ ફિલ્મને બોક્સ ઓફિસ પર ખૂબ ઓછી સફળતા મળી. તેના અભિનય માટે તેને સ્ટોકહોમ આંતરરાષ્ટ્રીય ફિલ્મ ફેસ્ટિવલ શ્રેષ્ઠ અભિનેતાનો પુરસ્કાર મળ્યો. 1998માં તેણે કમ્પ્યૂટર એનિમેટેડ ફિલ્મ એન્ટ્ઝ માટે તેનો અવાજ આપ્યો, જેને સ્થાનિક ધોરણે ખૂબ સફળતા મળી.
ઓર માય મોમ વીલ શૂટ બાદ 90ના દશકની શરૂઆતમાં, તેણે સફળ ફિલ્મ ક્લિફહેન્ગર દ્વારા પુનરાગમન કર્યું જે યુ.એસ. માં $8.40 કરોડ કમાઇને સફળ રહી, પણ વિશ્વભરમાં $17.1 કરોડ કમાઇને એથીય વધુ સફળ રહી જેની કુલ કમાણી યુએસ$25.5 કરોડ થઇ. પછી તેણે ડિમોલીશન મેન નામની ભવિષ્યને લગતી એક્શન ફિલ્મમાં વેસ્લી સ્નાઇપ્સ સાથે અભિનય કર્યો જેણે વિશ્વભરમાં $15.8 કરોડથી વધુ કમાણી કરી. તેની સફળ ફિલ્મોનો દોર 1994ની ધ સ્પેશિઆલીસ્ટ સાથે ચાલુ રહ્યો .
નબળા પ્રતિસાદો અને બોક્સઓફિસ પર ઘણી નિષ્ફળ ફિલ્મો બાદ, સ્ટેલોને નીઓ-નોઇર અપરાધ નાટક શેડ માં સહાયક ભૂમિકા નિભાવીને મહત્વ પુનઃ પ્રાપ્ત કર્યું જે મર્યાદિત શૈલીમાં રજૂ થયું હતું પરંતુ વિવેચકોએ તેની પ્રસંશા કરી હતી. તે રેપર્સ ટ્યુપેક શેકર અને ધ નોટોરિયસ બી.આઇ.જી. ની હત્યા અને તેની આસપાસના લોસ એન્જલસ પોલીસ ભ્રષ્ટાચાર કૌભાંડ વિભાગના ભ્રષ્ટાચાર વિશેની, રેમ્પર્ટ સ્કેન્ડલ એવું કામચલાઉ શીર્ષક ધરાવતી ફિલ્મમાં અભિનય કરવા અને નિર્દેશન કરવા સંલગ્ન હતો. પછી તેનું શીર્ષક નોટોરિયસ કરવામાં આવ્યું પણ ફિલ્મ મુલતવી દેવાઇ.
સ્ટેલોનની ફિલ્મ રોકી ને નેશનલ ફિલ્મ રજિસ્ટ્રીમાં પ્રવેશ મળ્યો અને ફિલ્મમાં વપરાયેલી સામગ્રીઓને સ્મિથસોનિઅન સંગ્રહાલયમાં મૂકવામાં પણ આવી હતી. સ્ટેલોને રોકી શ્રેણીમાં ફિલાડેલ્ફિયા મ્યુઝિયમ ઓફ આર્ટના આગળના પ્રવેશ દ્વારનો ઉપયોગ કર્યો હોવાને લીધે તે વિસ્તારને રોકી સ્ટેપ્સનું હુલામણું નામ અપાયું. ફિલાડેલ્ફિયામાં સંગ્રહાલય પાસે પગથિયાઓની આગળ જમણી બાજુએ રોકી પાત્રનું એક પૂતળું કાયમી ધોરણે મૂકાયેલ છે. ડિસેમ્બર 7, 2010ના દિવસે સ્ટેલોનને બોક્સિંગના હોલ ઓફ ફેઇમમાં સમાવેશ માટે મત અપાયો હોવાનું જાહેર કરાયું.
ન્યૂ યોર્ક શહેરમાં એક વાળંદ, ફ્રેન્ક સ્ટેલોન સિનિયર અને એક જ્યોતિષી, પૂર્વ નૃત્યકાર, અને મહિલા કુસ્તીની પ્રચારક જેકી સ્ટેલોન ના મોટા પુત્ર, સિલ્વેસ્ટર સ્ટેલોનનું જન્મ સમયે નામ માઈકલ સિલ્વેસ્ટર ગાર્ડેન્ઝિઓ સ્ટેલોન હતું. તેનો નાનો ભાઈ ફ્રેન્ક સ્ટેલોન અભિનેતા અને સંગીતકાર છે. સ્ટેલોનના પિતાનો જન્મ જોઇઆ ડેલ કોલ, અપુલિયામાં થયો અને તેઓ બાળપણમાં જ સ્વદેશ છોડી યુનાઇટેડ સ્ટેટ્સમાં વસી ગયા; સ્ટેલોનની માતા અર્ધ રશિયન યહૂદી અને અર્ધ ફ્રેન્ચ મૂળની છે.
ફિલ્મોથી ત્રણ વર્ષના અંતર બાદ સ્ટેલોને 2006માં તેની સફળ રોકી શ્રેણીના છઠ્ઠા ભાગ રોકી બલ્બોઆ થી પુનરાગમન કર્યું જે વિવેચક અને આર્થિક દ્રષ્ટિકોણથી સફળ હતો. રોકી ની વિવેચક અને આર્થિક નિષ્ફળતા બાદ, સ્ટેલોને છઠ્ઠા ભાગમાં લેખન, નિર્દેશન અને અભિનય કરવાનો નિર્ણય કર્યો, જે આ શ્રેણીનો વધુ યોગ્ય અંત હશે. કુલ સ્થાનિક બોક્સ ઓફિસ પર $7.03 કરોડ ની કમાણી થઇ. ફિલ્મનો કુલ ખર્ચ $2.4 કરોડ હતો. રોકી બલ્બોઆ માં તેના અભિનયની પ્રશંસા થઇ અને મોટા ભાગે હકારાત્મક સમીક્ષાઓ પ્રાપ્ત થઇ.
સ્ટેલોનની મૂળ હાર્ડકોર ફૂટેજ બતાવવાના આશયથી ફિલ્મની એક "કાપકૂપ વગરની" આવૃત્તિ 2007માં રજૂ થઇ, પણ વ્યાપાર સામયિક એવીએન મુજબ, દાખલ કરાયેલ હાર્ડકોર દ્રશ્યોમાં આ અભિનેતાનો સમાવેશ થતો નહોતો. તે બીજા અભિનેતા દ્વારા ભજવવામાં આવ્યા હતા કારણકે સ્ટેલોનને લાગ્યું કે તેણે આ હાર્ડકોર દ્રશ્યો કર્યા હોત તો એ તેની કારકિર્દી માટે સારું ન થાત. 2008માં,ધ પાર્ટી એટ કીટી એન્ડ સ્ટડ્સ ના દ્રશ્યો રોજર કોલ્મોન્ટની હાર્ડકોર ફિલ્મ વ્હાઇટ ફાયર માં દેખાયાં.
2005માં, એનબીસી રિઆલિટી ટેલીવિઝન બોક્સિંગ સીરીઝ ધ કન્ટેન્ડર ના સુગર રે લિઓનાર્ડ સાથે તે સહ-પ્રસ્તુતકર્તા હતો. તે જ વર્ષે તેણે ટીવી શ્રેણી લાસ વેગાસ ના બે હપ્તાઓમાં મહેમાન ભૂમિકા કરી. 2005માં, સ્ટેલોને કુસ્તી આઇકન હલ્ક હોગનનો પ્રવેશ કરાવ્યો, જેણે રોકી માં થન્ડરલિપ્સ નામના પહેલવાન તરીકે દેખાયો હતો, ડબલ્યૂડબલ્યૂઇ હોલ ઓફ ફેમમાં; સ્ટેલોન હોગનને રોકી માં મહેમાન ભૂમિકા આપનાર વ્યક્તિ પણ હતો.
2000માં, સ્ટેલોને રોમાંચક ફિલ્મ ગેટ કાર્ટર માં અભિનય કર્યો -તે માઇકલ કેલીનની તે જ નામની ફિલ્મનું પુનઃ નિર્માણ હતી -પણ ફિલ્મને વિવેચકો અને પ્રેક્ષકો બંનેનો નબળો પ્રતિસાદ મળ્યો. તેની એક પછી એક ફિલ્મો ડ્રિવન , એવેન્જીંગ એન્જેલો અને ડી-ટોક્સ પણ બોક્સ ઓફિસ પર સારો દેખાવ કરવામાં અપેક્ષાથી ઉણી ઉતરી અને વિવેચકોએ નબળો પ્રતિસાદ આપ્યા બાદ સ્ટેલોનની કારકિર્દીને ઘણુ નુક્સાન થયું.
1980ના દશકની શરૂઆતમાં, તેણે બ્રિટિશ સ્થાપિત અભિનેતા માઇકલ કેઇન સાથે એક રમત પર આધારિત નાટક એસ્કેપ ટૂ વિક્ટરી માં અભિનય કર્યો, જેમાં તે નાઝીવાદ સાથે સંકળાયેલ સોકર મેચમાં સમાવિષ્ટ યુદ્ધ કેદીની ભૂમિકા ભજવે છે. સ્ટેલોને પછી એક્શન રોમાંચક ફિલ્મ નાઇટહોક્સ બનાવી, જેમાં તે રજર હાવર દ્વારા અભિનિત એક વિદેશી આતંકી સાથે ઉંદર બિલાડીની રમત રમતા ન્યૂ યોર્ક શહેરના એક પોલીસની ભૂમિકા ભજવે છે.
લોક અપ અને ટેન્ગો એન્ડ કેશ ની તાજી સફળતા બાદ, 1990ના દશકની શરૂઆતમાં સ્ટેલોન રોકી શ્રેણીના પાંચમાં ભાગ રોકી માં ચમક્યો જેને બોક્સ ઓફિસ પર નિરાશા સાંપડી અને ફિલ્મ પ્રશંસકોને પસંદ ન આવી અને શ્રેણીમાં તેનો પ્રવેશ અયોગ્ય ગણાયો.
પછીનો ભાગ રોકી 1979માં રજૂ થયો, જે સ્ટેલોને લખ્યો અને (પ્રથમ ફિલ્મ નિર્દેશિત કરવા માટે ઓસ્કાર જીતનાર, જોહ્ન જી. એવિલ્ડડસનનું સ્થાન લઇને) નિર્દેશિત કર્યો હતો, અને તેને પણ $20 કરોડની કમાણી સાથે, મોટી સફળતા મળી.
ફેબ્રુઆરી 2008માં જ્યારે તેને પૂછવામાં આવ્યું કે તે કઇ છબી માટે પોતાને યાદ કરાય એવું પસંદ કરશે, સ્ટેલોને કહ્યું "આ અઘરો પ્રશ્ન છે, પણ રોકી મારું પ્રથમ બાળક છે, તેથી રોકી ."
સ્લી સ્ટેલોન નું હુલામણુ નામ ધરાવતા સિલ્વેસ્ટર સ્ટેલોન , એક અમેરિકન અભિનેતા, ફિલ્મ નિર્માતા, પટકથા લેખક, ફિલ્મ નિર્દેશક અને પ્રાસંગિક ચિત્રકાર છે.